smcproject/ml-wiki-sentences huggingface dataset:
ബിജോയ് ചന്ദ്ര മജൂംദാർ ഥേരീഗാഥയ്ക്ക് ബംഗാളിഭാഷയിൽ പരിഭാഷ രചിച്ചിട്ടുണ്ട്.
ന്യൂമാൻ ജർമൻഭാഷയിലേക്ക് ഥേരീഗാഥ വിവർത്തനം ചെയ്തു.
ശ്രീമതി റൈസ് ഡേവിഡ്സ് ഇംഗ്ലീഷിൽ സാംസ് ഒഫ് ദ് സിസ്റ്റേഴ്സ് എന്ന പേരിൽ രചിച്ച വിവർത്തനം ശ്രദ്ധേയമാണ്.
ക്രിസ്തുധർമ പ്രവർത്തകരായ കന്യാസ്ത്രീകളുടെ ചിന്താധാരയുമായി ഥേരീഗാഥയുടെ രചയിതാക്കളായ ഭിക്ഷുണികളുടെ ഗാഥയെ തുലനം ചെയ്യുന്നതിന് ഈ പരിഭാഷ പ്രേരകമാകുന്നു.
ബുദ്ധധർമഗ്രന്ഥങ്ങളിലൊന്നായ സംയുത്തനികായത്തിലെ ഭിക്ഖുനീസംയുത്ത എന്ന ഗ്രന്ഥത്തിലെ പ്രതിപാദ്യവും ചിത്രീകരണവും ഥേരീഗാഥയിലേതിനു സമാനമാണ്.
ക്രിസ്ത്വബ്ദാരംഭത്തിനുമുമ്പ് ഭാരതത്തിൽ നിലവിലിരുന്ന സാമൂഹികക്രമത്തെ മനസ്സിലാക്കുന്നതിന് ഥേരീഗാഥയിലെ ചിത്രീകരണങ്ങൾ സഹായകമാണ്.
പ്രാചീന സാഹിത്യകൃതികൾ അധികവും രാജാവിനെയും ഭരണകർത്താക്കളെയും കഥാപാത്രങ്ങളാക്കിയിരുന്നതിനാൽ അതിൽനിന്നു വ്യത്യസ്തമായി സമൂഹത്തിലെ എല്ലാ മേഖലകളിലുമുള്ള വ്യക്തികളുടെ-പ്രത്യേകിച്ചും സ്ത്രീകളുടെ-ദൈനംദിന ജീവിതപ്രശ്നങ്ങളും ക്ലേശങ്ങളും ചിത്രീകരിച്ചിട്ടുള്ള കൃതി എന്ന പ്രത്യേകത ഥേരീഗാഥയ്ക്കുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഥേരീഗാഥ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ദ
മലയാള അക്ഷരമാലയിലെ പതിനെട്ടാമത്തെ വ്യഞ്ജനമാണ് ദ .
തവർഗത്തിലെ മൂന്നാക്ഷരമായ "ദ" ഒരു മൃദുവാണ്.
മലയാളം അക്ഷരമാലയിലെ പതിനെട്ടാമത്തെ വ്യഞ്ജനമാണു് ദ എന്ന അക്ഷരം.
ത വർഗ്ഗത്തിലെ മൃദു.
നാദിയും അല്പപ്രാണവുമായ വിരാമം.
സ്വന വിജ്ഞാനപ്രകാരം ദന്ത്യവും ഘോഷിയുമായ സ്പർശവ്യഞ്ജനം.
മിക്ക ഭാരതീയ ഭാഷകളിലും തമിഴ് ഒഴികെയുള്ള ദ്രാവിഡ ഭാഷകളിലും 'ദ'യാണ് പതിനെട്ടാമത്തെ വ്യഞ്ജനം.
തമിഴിൽ ഈ വ്യഞ്ജനം ഇല്ല.
ഉച്ചാരണ സൗകര്യത്തിന് വ്യഞ്ജനങ്ങളോട് 'അ'കാരം ചേർത്ത് ഉച്ചരിക്കുന്ന രീതിയിൽ 'ദ്' എന്നതിനോട് 'അ'കാരം ചേർത്ത് 'ദ' എന്നെഴുതുന്നു (ദ് + അ = ദ).
മറ്റു സ്വരങ്ങൾ ചേരുമ്പോൾ ദാ, ദി, ദീ, ദു, ദൂ, ദൃ, ദെ, ദേ, ദൈ, ദൊ, ദോ, ദൗ എന്നീ രൂപങ്ങൾ കൈവരുന്നു.
സംസ്കൃതപദങ്ങളിലെ 'ദ' കാരം തത്സമങ്ങളിൽ മാറ്റമില്ലാതെയും തദ്ഭവങ്ങളിൽ 'ത'കാരമായി മാറിയും കാണുന്നു.
(ദണ്ഡം-തണ്ഡം).
ദകാരത്തിന്റെ സംയുക്താക്ഷരങ്ങൾ
ദകാരത്തിന് ഇരട്ടിപ്പ്, മറ്റു വ്യഞ്ജനങ്ങളുമായുളള ചേർച്ച എന്നിവ അനുസരിച്ച് രൂപങ്ങളും ലിപികളും കൊടുക്കുന്നു.
ദ്ഗ-ഉദ്ഗാരം, ദ്ഗ്ര-ഉദ്ഗ്രഥനം, ദ്ഘ-ഉദ്ഘാടനം, ദ്ദ-മദ്ദളം, ദ്ധ-പദ്ധതി, ദ്ധ്ന-ബുദ്ധ്നം, ദ്ധ്മ-സിദ്ധ്മം, ദ്ധ്യ-ദദ്ധ്യന്നം, ദ്ധ്രം-ഗൃദ്ധ്രം, ദ്ധ്വ-അദ്ധ്വാനം, ദ്ബ-ഉദ്ബണം, ദ്ഭ-ഉദ്ഭവം, ദ്ഭ്ര-ഉദ്ഭ്രമണം, ദ്മ-പദ്മം, ദ്യ-പദ്യം, ദ്ര-ഭദ്രം, ദ്യ്ര-ദാരിദ്ര്യം, ദ്വ-ഉദ്വാസം, ദ്വ്യ-ഹൃദ്വ്യഥ, ഗ്ദ-വാഗ്ദേവത, ഗ്ദ്ധ-വിദഗ്ദ്ധൻ, ഗ്ദ്ധ്യ-വൈദഗ്ദ്ധ്യം, ന്ദ-ചന്ദനം, ന്ദ്യ-വന്ദ്യൻ, ന്ദ്ര-ചന്ദ്രൻ, ന്ദ്വ-ദ്വന്ദ്വം, ബ്ദ-അബ്ദം, മ്ദ-സംദത്തം, ർദ-കർദമം, ർദ്ദ-മാർദ്ദവം, ർദ്ദ്വ-മാർദ്ദ്വീകം, ർദ്ധ-അർദ്ധം, ർദ്ധ്ര-ഗാർദ്ധ്രം, ർദ്ധ്വ-ഊർദ്ധ്വം, ർദ്ര-ആർദ്ര, ർദ്വ-ബഹിർദ്വാരം.
ഈ വ്യഞ്ജനസംയുക്തങ്ങളിൽ ദ്യ, ദ്ര, ദ്വ, ദ്വ്യ എന്നിവ പദാദിയിലും പ്രയോഗിച്ചുകാണുന്നു.
ദ്യോവ്, ദ്രാവകം, ദ്വാദശി,  ദ്വ്യണുകം.
ഈ കൂട്ടക്ഷരത്തിൽ ആദ്യഘടകമായി വരുന്ന 'ദ'കാരം 'ല'കാരച്ഛായയിൽ മലയാളികൾ ഉച്ചരിക്കാറുണ്ട്.
സ്വരമോ മധ്യമമോ പരമാകുമ്പോൾ 'ദ'കാരത്തിനു വ്യക്തമായ ഉച്ചാരണം.
മറ്റു സാഹചര്യങ്ങളിൽ പലപ്പോഴും 'ല'കാരച്ഛായയിൽ ഉച്ചരിച്ചു കാണുന്നു (ഉദാ. പദ്മം-പൽമം).
പദാദിയിലെ 'ദ'കാരത്തോടു ചേരുന്ന 'അ' 'എ' കാരമായി ഉച്ചരിക്കപ്പെടുന്നു (ദയ-ദെയ).
സംസ്കൃതത്തിൽനിന്ന് മലയാളം സ്വീകരിച്ചതാണ് ഈ വർണം.
പ്രാചീന മലയാളത്തിൽ സംസ്കൃതപദങ്ങളിലെ 'ദ'കാരം 'ത'കാരമായി മാറിയിരുന്നു (ദന്തം-തന്തം).
അർഥങ്ങൾ
'ദ' എന്ന അക്ഷരത്തിന് ഛേദം (അഗ്നിപുരാണം 348-ാം അധ്യായം) എന്നർഥമുണ്ട്.
പദാന്ത്യത്തിൽ വരുന്ന 'ദ' ശബ്ദത്തിന് 'ദാനം ചെയ്യുന്ന' എന്ന് (ദ-ദൻ-ദം, ഇഷ്ടദൻ, വരദ, നീരദം) അർഥം ലഭിക്കുന്നു.
ദകാരത്തിന് (ദാ) ചൂട്, വഹ്നി, വേദന, പശ്ചാത്താപം, രക്ഷ, ശുദ്ധിയാക്കൽ എന്നിങ്ങനെയും ദം എന്നതിന് ഭാര്യ, സമ്മാനം, പല്ല്, പർവതം, പത്തി, ശ്വാസം തുടങ്ങിയും അർഥങ്ങൾ നിഘണ്ടുക്കളിൽ നല്കിയിട്ടുണ്ട്.
അവലംബങ്ങൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഥാലി ഇംഗ്ലീഷ് വിലാസം https://ml.wikipedia.org/wiki/Thali ഥാലി ദക്ഷിണേന്ത്യൻ ശൈലിയിലുള്ള ദക്ഷിണേന്ത്യൻ ശൈലിയിലുള്ള താലി ഒരു റെസ്റ്റോറന്റിൽ വിളമ്പുന്നു.
ഉത്തരേന്ത്യൻ ശൈലിയിലുള്ള ഉത്തരേന്ത്യൻ ശൈലിയിലുള്ള വെജിറ്റേറിയൻ താലി ഒരു റെസ്റ്റോറന്റിൽ വിളമ്പുന്നു.
വലിയ സ്റ്റീൽ പാത്രത്തിൽ കറികളും ചപ്പാത്തിയും റൊട്ടിയുമെല്ലാമായി പത്തു മുതൽ പതിനഞ്ച് വരെ വിഭവങ്ങൾ വിളമ്പുന്നതിനാണ് ഥാലി എന്നു പറയുന്നത്.
ഇന്ത്യയിലെ മിക്ക സംസ്ഥാനങ്ങൾക്കും തങ്ങളുടെ തനത് ഥാലിയുണ്ട്.
സാധാരണ വിഭവങ്ങളിൽ ചോറ് , പരിപ്പ് , പച്ചക്കറികൾ , പപ്പടം , തൈര് , ചെറിയ അളവിൽ ചട്ണി അല്ലെങ്കിൽ അച്ചാർ കൂടാതെ ഒരു മധുര വിഭവം എന്നിവ ഉൾപ്പെടുന്നു.
ഓരോ സംസ്ഥാനത്തെയും വിഭവങ്ങൾ തമ്മിൽ വ്യത്യാസവുമുണ്ടാകും.
ദക്ഷിണേന്ത്യയിൽ ചപ്പാത്തിക്ക് പകരം ചോറായിരിക്കും മിക്കപ്പോഴും വിളമ്പുക.
താലിയുടെ മധ്യഭാഗം ഉൾക്കൊള്ളുന്നത് സാധാരണ പ്രധാന വിഭവമായ ചോറോ റൊട്ടിയോ ആണ്.
അതേസമയം പച്ചക്കറി കറികളും മുകളിൽ പറഞ്ഞ മറ്റ് പലഹാരങ്ങളും വൃത്താകൃതിയിലുള്ള താലിയിൽ വശങ്ങളിൽ നിരത്തിയിരിക്കുന്നു.
ഥേരവാദ ഇംഗ്ലീഷ് വിലാസം https://ml.wikipedia.org/wiki/Theravada
Theravāda
Countries India Sri Lanka Cambodia • Laos Burma • Thailand • Bangladesh
Pali Canon Commentaries Subcommentaries
Pre-sectarian Buddhism Early schools • Sthavira Asoka • Third Council Vibhajjavada Mahinda • Sanghamitta Dipavamsa • Mahavamsa Buddhaghosa
Saṃsāra • Nibbāna Middle Way Noble Eightfold Path Four Noble Truths Enlightenment Stages Precepts • Three Jewels Outline of Buddhism view talk edit
ബുദ്ധമതത്തിലെ ഒരു വിഭാഗമാണ് ഥേരാവാദ ബുദ്ധമതം (സംസ്കൃതം: स्थविरवाद; പരമ്പരാഗത ചൈനീസ്: 上座部; പിൻയിൻ: ഷാങ്ഷ്വൊ-ബു) .
ഇപ്പോൾ നിലവിലുള്ള ബുദ്ധമത വിഭാഗങ്ങളിൽ ഏറ്റവും പഴക്കമുള്ളതും പ്രാചീന ബുദ്ധമതത്തോട് ഏറ്റവും സാമ്യമുള്ള വിശ്വാസ പാരമ്പര്യം ആണ് തെരാവാദ.
തായ്ലാന്റ് , ശ്രീലങ്ക , ലാവോസ് , കംബോഡിയ , മ്യാന്മാർ എന്നീ രാജ്യങ്ങളിലെ ഭൂരിപക്ഷവും ഈ വിഭാഗത്തിൽ പെട്ടവർ ആണ്.
ചൈന , വിയറ്റ്നാം , സിംഗപ്പൂർ എന്നീ രാജ്യങ്ങളിൽ തെരാവാദ ബുദ്ധമതക്കാർ ന്യൂനപക്ഷം ആണ്.
ശ്രീ ബുദ്ധൻ പരിനിർവാണം പ്രാപിച്ച് ഏതാണ്ട് 135 വർഷം (348 BC) കഴിഞ്ഞപ്പോൾ വൈശാലിയിൽ വച്ച് ഒരു ബുദ്ധമത മഹാസമ്മേളനം നടന്നു.
അതിനു ശേഷം ബുദ്ധമതത്തിൽ ഒരു പിളർപ്പ് ഉണ്ടായി രണ്ട് വിഭാഗങ്ങൾ ആയി പിരിഞ്ഞു.
ഈ വിഭാഗങ്ങളെ മഹാസംഘിക (Sanskrit: महासांघिक mahāsāṃghika; traditional Chinese: 大眾部; pinyin: dàzhòng-bù) എന്നും സ്ഥാവിരവാദ (Sanskrit: स्थविरवाद; traditional Chinese: 上座部; pinyin: shàngzuò-bù) എന്നും അറിയപ്പെടുന്നു.
സ്ഥാവിരവാദത്തിൽ പെട്ട ചിലർ വിശകലന വീക്ഷണത്തിനു പ്രാധാന്യം നൽകി.
ഇവരെ വിഭജ്ജവാദികൾ എന്ന് വിളിക്കുന്നു.
ഈ വിഭജ്ജവാദികളാണ് പിൽക്കാലത്ത് തേരാവാദയായത്.
ഥേൽസ് ഇംഗ്ലീഷ് വിലാസം https://ml.wikipedia.org/wiki/Thales
ഗ്രീക്ക് ചരിത്രഗ്രന്ഥങ്ങളിൽ പരാമർശിക്കപ്പെടുന്ന 7 മഹർഷിമാരിൽ പ്രഥമഗണനീയനാണ്‌ ഥേൽസ് .
ജനനം ഏഷ്യാമൈനറിലുള്ള മിലേത്തൂസിൽ  ബി.സി.640നോടടുത്താണെന്ന്‌ കരുതപ്പെടുന്നു.
വ്യാപാരിയായ പിതാവ് വാണിജ്യകാര്യങ്ങൾക്കായി ചെയ്തിരുന്ന യാത്രകളാണത്രേ ഗ്രീക്ക് ജനത അമാനുഷികനായി കരുതി ആരാധിച്ചുപോരുന്ന ഇദ്ദേഹത്തെ സ്വാധീനിച്ചത്.
ബി.സി.548നും 545നും ഇടയിൽ നടന്ന 58ാം ഒളിമ്പിക് മത്സരം കാണാനായി യാത്ര തിരിച്ച ഇദ്ദേഹം പിന്നീട് തിരിച്ച് വന്നില്ലെന്നാണ് ചരിത്രം വഴിത്തിരിവ്
ജ്യോതിശ്ശാസ്ത്രത്തിൽ അതീവതല്പരനായിരുന്ന ഇദ്ദെഹം മറ്റെല്ലാം മറന്ന് ദീർഘദൂരം സഞ്ചരിയ്ക്കുക പതിവായിരുന്നു.
ഒരു ദിവസം രാത്രി ഇപ്രകാരം സഞ്ചരിയ്ക്കുന്ന സമയത്ത് വഴിയരികിലെ ഒരു പൊട്ടക്കിണറ്റിൽ ഇദ്ദേഹം വീഴുകയുണ്ടായി.
ഈ അപകടം കണ്ട് രക്ഷിയ്ക്കാൻ വന്ന വൃദ്ധയായ ഒരു സ്ത്രീ 'സ്വന്തം കാല്ക്കീഴിൽ എന്താണെന്ന് ആദ്യം നോക്കണം,എന്നിട്ട് വേണം ആകാശത്തില് എന്തുണ്ടെന്നു പരിശോധിയ്ക്കാൻ' എന്നൊരു ഉപദേശവും നല്കി.
അന്നോളം സ്വപ്നജീവിയായിരുന്ന ഇദ്ദേഹം ശേഷം തികഞ്ഞ പ്രായോഗികബുദ്ധിയുള്ള ആളായി മാറി.
രസകരങ്ങളായ കഥകൾ
കോവർകഴുതകളുടെ ചുമലിൽ ഉപ്പുംചാക്കുമേറ്റി നീങ്ങുന്ന ഒരു വർത്തകസംഘത്തോടൊപ്പം യാത്ര ചെയ്തിരുന്ന സമയം ഒരു പുഴ കടക്കേണ്ടി വന്നു.
യാദൃച്ഛികമായി ഏതാനും കഴുതകൾ പുഴയുടെ അല്പം ആഴമേറിയ ഒരു കുഴിയിലേയ്ക്ക് വീണു.
ഉപ്പ് കുറെ അലിഞ്ഞുപോയി ഭാരക്കുറവ് അനുഭവപ്പെട്ട കഴുതകളാകട്ടെ പിന്നീട് പുഴ കടക്കേണ്ടി വരുന്ന സന്ദർഭങ്ങളിലെല്ലം ചാക്ക് വെള്ളത്തിൽ മുക്കുക പതിവാക്കി.
കാര്യം മനസ്സിലായ ഥേൽസ് ഉപ്പിനു പകരം പഞ്ഞിക്കെട്ട് വെച്ചെന്നും ആണ് കഥ.
ബി.സി.585 മെയ് മാസം 28നു പൂർണ്ണചന്ദ്രഗ്രഹണമുണ്ടാകുമെന്ന് ഇദ്ദേഹം പ്രവചിച്ചു.
ഇത് സത്യമായിത്തീർന്നപ്പോൾ ജനങ്ങൾ ഇദ്ദേഹത്തെ അമാനുഷികനായി കരുതാൻ തുടങ്ങി, ഋഷിവര്യനു തുല്യം കരുതി പൂജിച്ചു.
കാലാവസ്ഥയിൽ വരുന്ന മാറ്റങ്ങൾ വളരെ ശ്രദ്ധയോടെ നിരീക്ഷിച്ചിരുന്ന ഇദ്ദേഹം ഒലിവുകൃഷിയ്ക്കു പറ്റിയ കാലാവസ്ഥയാണു അടുത്ത ഏതാനും വർഷങ്ങളിൽ എന്ന് മുൻ‌കൂട്ടിക്കണ്ട്, കൃഷിയിൽ നഷ്ടം അനുഭവിയ്ക്കുന്ന കർഷകരിൽ നിന്നും യന്ത്രങ്ങൾ തുച്ഛവിലയ്ക്കു വാങ്ങി അവസരം പരമാവധിചൂഷണം ചെയ്തുവത്രേ.
സംഭാവനകൾ നിഴലിന്റെ നീളമളന്ന് പിരമിഡുകളുടെ ഉയരം കണക്കാക്കാൻ സാധിയ്ക്കുമെന്ന് തെളിയിച്ചു.
അനവതികോൺ അളന്ന് അകലം കണക്കാക്കുന്ന രീതി ആവിഷ്ക്കരിച്ചു.
തെളിവ് എന്ന ആശയം ക്ഷേത്രഗണിതത്തിനു നല്കി.
അഭിഗൃഹീതങ്ങളുപയോഗിച്ച് യുക്തിവാദം കൊണ്ട് സിദ്ധാന്തങ്ങൾ തെളിയിയ്ക്കുന്ന രീതി ആരംഭിച്ചു ത്രികോണങ്ങളേയും വൃത്തങ്ങളേയും സംബന്ധിച്ച് നിരവധി സിദ്ധാന്തങ്ങൾ ആവിഷ്കരിച്ചു അവലംബം
ഗണിതശാസ്ത്രത്തിലെ അതികായന്മാർ
ഥൗരി മദ്‌ഹബ്
എട്ടാം നൂറ്റാണ്ടിലെ ഇസ്‌ലാമിക പണ്ഡിതനും കർമ്മശാസ്ത്ര വിദഗ്ദനുമായിരുന്ന സുഫ്‌യാൻ അൽ ഥൗരി സ്ഥാപിച്ച ഒരു കർമ്മശാസ്ത്രസരണിയായിരുന്നു ഥൗരി മദ്‌ഹബ് ( അറബി : الثوري ‬ ) .
ഈ മദ്‌ഹബ് പക്ഷെ അധികകാലം നിലനിന്നില്ല എങ്കിലും പിന്നീട് നിലവിൽ വന്ന ളാഹിരി മദ്‌ഹബ് ഇതിൽ നിന്ന് പ്രചോദിതമാണെന്ന് കരുതപ്പെടുന്നു.
അബ്ബാസി ഖലീഫ മുഹമ്മദ് ഇബ്ൻ മൻസൂറുമായുള്ള അഭിപ്രായവ്യത്യാസങ്ങളെ തുടർന്ന് ഒളിവിലായിരുന്ന കാലത്താണ് ഥൗരിയുടെ അന്ത്യം.
ഇതോടെ യഹ്‌യ അൽ ഖത്താൻ അടക്കമുള്ള ശിഷ്യന്മാർ ഥൗരി മദ്‌ഹബിനെ നിലനിർത്താനായി പരിശ്രമിച്ചു .
മദ്‌ഹബ് അധികകാലം നിലനിന്നില്ല, എന്നാലും ഥൗരി മദ്‌ഹബിന്റെ തത്വങ്ങളും ആശയങ്ങളും മറ്റു മദ്‌ഹബുകളെയും സ്വാധീനിക്കുകയുണ്ടായി.
ഥൗരിയുടെ ഹദീഥ് സമാഹാരം സുന്നി മുസ്‌ലിംകൾക്ക് പ്രാമാണികമായി കണക്കാക്കപ്പെടുന്നു.
ധൗല
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ധൗല.
ലുധിയാന  ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ധൗല സ്ഥിതിചെയ്യുന്നത്.
ധൗല വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ധൗല ൽ 125 വീടുകൾ ഉണ്ട്.
ആകെ ജനസംഖ്യ 634 ആണ്.
ഇതിൽ 304 പുരുഷന്മാരും 330 സ്ത്രീകളും ഉൾപ്പെടുന്നു.
ധൗല ലെ സാക്ഷരതാ നിരക്ക് 64.04 ശതമാനമാണ്.
ധൗല ലെ 6 വയസ്സിനു താഴെയുള്ള കുട്ടികളുടെ എണ്ണം 96 ആണ്.
ഇത് ധൗല ലെ ആകെ ജനസംഖ്യയുടെ 15.14 ശതമാനമാണ്.
ഇതിൽ 205 പുരുഷന്മാരും 160 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 60.55 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 21.64 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ധൗല ലെ 350  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 125 - - ജനസംഖ്യ 634 304 330 കുട്ടികൾ (0-6) 96 47 49 പട്ടികജാതി 350 168 182 പട്ടിക വർഗ്ഗം 0 0 0 സാക്ഷരത 64.04 % 52.22 % 47.78 % ആകെ ജോലിക്കാർ 365 205 160 ജീവിതവരുമാനമുള്ള ജോലിക്കാർ 221 176 45 താത്കാലിക തൊഴിലെടുക്കുന്നവർ 79 70 9 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ധൻരാജ് പിള്ള ഇംഗ്ലീഷ് വിലാസം https://ml.wikipedia.org/wiki/Dhanraj_Pillay
ധൻരാജ് പിള്ള ( മറാഠി : धनराज पिल्लै, തമിഴ് :தன்ராஜ் பிள்ளை, ജനനം ജൂലൈ 1968) ഒരു ഇന്ത്യൻ ഹോക്കി താരമാണ്.
അദ്ദേഹം മുൻ ഇന്ത്യൻ ദേശീയ ടീം ക്യാപ്റ്റനായിരുന്നു.
നിലവിലെ ഇന്ത്യൻ ഹോക്കി ടീം മാനേജരാണ്.
കൂടാതെ ഇന്ത്യൻ ഹോക്കി ഫെഡറേഷൻ അഡ്‌ഹോക്ക് കമ്മിറ്റി അംഗവുമാണ്.
ഇന്ത്യയിലെ പരമോന്നത കായികബഹുമതിയായ രാജീവ് ഗാന്ധി ഖേൽരത്ന പുരസ്കാരം , പത്മശ്രീ എന്നീ പുരസ്കാരങ്ങൾ അദ്ദേഹത്തിന് നൽകപ്പെട്ടിട്ടുണ്ട്.
ധൻബാദ് ലോകസഭാമണ്ഡലം ഇംഗ്ലീഷ് വിലാസം https://ml.wikipedia.org/wiki/Dhanbad_Lok_Sabha_constituency
കിഴക്കൻ ഇന്ത്യ യിൽ ജാർഖണ്ഡ് സംസ്ഥാനത്തെ 14 ലോകസഭാ മണ്ഡലങ്ങളിൽ ഒന്നാണ് ധൻബാദ് ലോക്സഭാ മണ്ഡലം .
ബൊക്കാറോ, ധൻബാദ് ജില്ലകളിലെ ചില ഭാഗങ്ങൾ ഉൾക്കൊള്ളുന്നതാണ് ഈ മണ്ഡലം.
നിലവിൽ, ധൻബാദ് ലോക്സഭാ മണ്ഡലത്തിൽ ഇനിപ്പറയുന്ന ആറ് നിയമ സഭാ വിഭാഗങ്ങൾ ഉൾപ്പെടുന്നുഃ # പേര് ജില്ല അംഗം പാർട്ടി 36 ബൊക്കാറോ ബൊക്കാറോ ബിരാഞ്ചി നാരായൺ ബിജെപി 37 ചന്ദൻകിയാരി (എസ്. സി.) അമർ കുമാർ ബൌരി ബിജെപി 38 സിന്ദ്രി ധൻബാദ് ഇന്ദ്രജിത് മഹാതോ ബിജെപി 39 നിർസ അപർണ സെൻഗുപ്ത ബിജെപി 40 ധൻബാദ് രാജ് സിൻഹ ബിജെപി 41 ജാരിയ പൂർണിമ നീരജ് സിംഗ് ഐഎൻസി ലോകസഭാംഗങ്ങൾ വർഷം.
പേര് പാർട്ടി 1952 പി. സി. ബോസ് ഇന്ത്യൻ നാഷണൽ കോൺഗ്രസ് 1957 1962 പി. ആർ. ചക്രവർത്തി 1967 റാണി ലളിത രാജ്യ ലക്ഷ്മി സ്വതന്ത്ര 1971 രാം നാരായൺ ശർമ ഇന്ത്യൻ നാഷണൽ കോൺഗ്രസ് 1977 എ. കെ. റോയ് മാർക്സിസ്റ്റ് ഏകോപന സമിതി 1980 1984 ശങ്കർ ദയാൽ സിംഗ് ഇന്ത്യൻ നാഷണൽ കോൺഗ്രസ് 1989 എ. കെ. റോയ് കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) 1991 റീത്ത വർമ്മ ഭാരതീയ ജനതാ പാർട്ടി 1996 1998 1999 2004 ചന്ദ്രശേഖർ ദുബെ ഇന്ത്യൻ നാഷണൽ കോൺഗ്രസ് 2009 പശുപതി നാഥ് സിംഗ് ഭാരതീയ ജനതാ പാർട്ടി 2014 2019 തിരഞ്ഞെടുപ്പ് ഫലം 2019 2019 Indian general elections : ധൻബാദ് പാർട്ടി സ്ഥാനാർത്ഥി വോട്ടുകൾ % ±% ബി.ജെ.പി. പശുപതിനാഥ് സിങ് 8,27,234 66.03 കോൺഗ്രസ് കീർത്തി ആസാദ് 3,41,040 27.22 തൃണമൂൽ കോൺഗ്രസ് മാധവി സിങ് 8,235 0.66 നോട്ട നോട്ട 4,345 0.38 Majority 4,86,194 38.81 Turnout 12,53,265 60.47 -0.07 Swing {{{swing}}} 2014 പൊതു തിരഞ്ഞെടുപ്പ് 2014 Indian general elections : ധൻബാദ് പാർട്ടി സ്ഥാനാർത്ഥി വോട്ടുകൾ % ±% ബി.ജെ.പി. പശുപതിനാഥ് സിങ് 5,43,491 47.51 കോൺഗ്രസ് അജയ് കുമാർ ദുബെ 2,50,537 21.90 MCC ആനന്ദ് മഹാതൊ 1,10,185 9.63 ഝാർഖണ്ഡ്‌ വികാസ് മോർച്ച സമരേഷ് സിങ് 90,926 7.95 തൃണമൂൽ കോൺഗ്രസ് ചന്ദ്രശേഖർ ദുബെ 29,937 2.62 എ.ജെ എസ് യു ഹേമലത മോഹൻ 21,277 1.81 New നോട്ട നോട്ട 7,675 0.67 New Majority 2,92,954 25.61 Turnout 11,43,945 60.53 Swing {{{swing}}} 2009 പൊതു തിരഞ്ഞെടുപ്പ് 2009 Indian general elections : ധൻബാദ് പാർട്ടി സ്ഥാനാർത്ഥി വോട്ടുകൾ % ±% ബി.ജെ.പി. പശുപതിനാഥ് സിങ് 2,60,521 31.99 കോൺഗ്രസ് ചന്ദ്രശേഖർ ദുബെ 2,02,474 24.86 ബി.എസ്.പി. സമരേഷ് സിങ് 1,32,445 16.26 MCC എ.കെ രോയ് 85,457 10.49 Majority 58,047 7.14 Turnout 8,14,208 45.07 gain from Swing {{{swing}}} ഇതും കാണുക ധൻബാദ് ജില്ല ലോക്സഭയിലെ മണ്ഡലങ്ങളുടെ പട്ടിക കുറിപ്പുകൾ പുറംകണ്ണികൾ 2019 ലോക്സഭാ തിരഞ്ഞെടുപ്പ് ഫലം ധൻബാദ് ലോക്സഭാ മണ്ഡലം
ഫലകം:Lok Sabha constituencies of Jharkhand ഫലകം:North Chotanagpur Division topics 23°49′N 86°26′E ﻿ / ﻿ 23.81°N 86.44°E ﻿ / 23.81; 86.44
ധൻധൂലി
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ധൻധൂലി.
കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ധൻധൂലി സ്ഥിതിചെയ്യുന്നത്.
ധൻധൂലി വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ധൻധൂലി ൽ 43 വീടുകൾ ഉണ്ട്.
ആകെ ജനസംഖ്യ 208 ആണ്.
ഇതിൽ 107 പുരുഷന്മാരും 101 സ്ത്രീകളും ഉൾപ്പെടുന്നു.
ധൻധൂലി ലെ സാക്ഷരതാ നിരക്ക് 63.46 ശതമാനമാണ്.
ധൻധൂലി ലെ 6 വയസ്സിനു താഴെയുള്ള കുട്ടികളുടെ എണ്ണം 27 ആണ്.
ഇത് ധൻധൂലി ലെ ആകെ ജനസംഖ്യയുടെ 12.98 ശതമാനമാണ്.
ഇതിൽ 68 പുരുഷന്മാരും 3 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 98.59 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 35.21 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ധൻധൂലി ലെ 177  പേരും പട്ടിക ജാതി വിഭാഗത്തിൽപെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 43 - - ജനസംഖ്യ 208 107 101 കുട്ടികൾ (0-6) 27 20 7 പട്ടികജാതി 177 91 86 പട്ടിക വർഗ്ഗം 0 0 0 സാക്ഷരത 63.46 % 52.27 % 47.73 % ആകെ ജോലിക്കാർ 71 68 3 ജീവിതവരുമാനമുള്ള ജോലിക്കാർ 70 67 3 താത്കാലിക തൊഴിലെടുക്കുന്നവർ 25 25 0 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
ധൻബാദ് ഇംഗ്ലീഷ് വിലാസം https://ml.wikipedia.org/wiki/Dhanbad
ഝാർഖണ്ഡ് സംസ്ഥാനത്തിലെ ഒരു ജില്ലയും പട്ടണവുമാണ് ധൻബാദ് .
മുമ്പ് ബിഹാർ സംസ്ഥാനത്തിന്റെ ഭാഗമായിരുന്ന ധൻബാദ് ജില്ല 2000 നവംബറിൽ ഝാർഖണ്ഡ് സംസ്ഥാനം രൂപവത്കരിച്ചതോടെ അതിന്റെ ഭാഗമായി.
വിസ്തീർണം : 2052 ച.
ജനസംഖ്യ: 23,94,434 (2001).
മലനിരകളും സമതലങ്ങളും ഉൾപ്പെടുന്ന നിമ്നോന്നതമായ ഭൂപ്രകൃതിയാണ് ധൻബാദ് ജില്ലയുടേത്.
കൽക്കരി ഖനനത്തിനും അനുബന്ധ വ്യവസായങ്ങൾക്കും ജില്ലയുടെ സമ്പദ്ഘടനയിൽ നിർണായക സ്ഥാനമുണ്ട്.
ഇന്ത്യയിലെ ഏറ്റവും വലിയ സ്റ്റീൽ നിർമ്മാണകേന്ദ്രമായ ബൊക്കാറോ സ്റ്റീൽ പ്ലാന്റ് ധൻബാദ് ജില്ലയിലാണ് സ്ഥിതിചെയ്യുന്നത്.
കൃഷിക്കാണ് സമ്പദ്ഘടനയിൽ രണ്ടാം സ്ഥാനം.
ധൻബാദ് ജില്ലയിലെ ജനങ്ങളിൽ ഹിന്ദു , മുസ്ലിം , ക്രിസ്ത്യന് ‍, സിഖ് മതവിഭാഗങ്ങളിൽപ്പെട്ടവർക്കാണ് പ്രാമുഖ്യം.
ഹിന്ദി , ബംഗാളി , ഉർദു എന്നിവ ഏറ്റവും പ്രചാരമുള്ള ഭാഷകളാണ് .
ജില്ലയിലെ ഗതാഗത മേഖല വികസിതമാണ്.
വിപുലമായ റോഡ് ഗതാഗത ശൃംഖല ഈ പ്രദേശത്തെ മറ്റു ജില്ലകളുമായും ഇതര സംസ്ഥാനങ്ങളുമായും ബന്ധിപ്പിക്കുന്നു.
നിരവധി വിദ്യാഭ്യാസ സ്ഥാപനങ്ങൾ ജില്ലയിൽ പ്രവർത്തിക്കുന്നുണ്ട്.
ഇന്ത്യൻ സ്കൂൾ ഒഫ് മൈൻസ് ആൻഡ് അപ്ലൈഡ് ജിയോളജി, സെൻട്രൽ ഇൻസ്റ്റിറ്റ്യൂട്ട് ഓഫ് മൈനിംഗ് അൻഡ് ഫ്യൂഎൽ റിസർച്ച് എന്നിവ ധൻബാദ് ജില്ലയിലാണ് സ്ഥിതിചെയ്യുന്നത്.
ഝാർഖണ്ഡിലെ ഖനിത്തൊഴിലാളിയുടെ പ്രതിമ അവലംബം http://dhanbad.nic.in/ http://www.dhanbadcity.com/ Archived 2009-02-23 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ധൻബാദ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ധൻരാജ് മഹൽ ധൻരാജ് മഹൽ പ്രവേശനകവാടം
മുംബൈയിലെ ധൻരാജ്ഗിർ കുടുംബത്തിന്റെ വസതിയാണ് ധൻരാജ് മഹൽ .
പ്രശസ്ത ആദ്യകാല നടിയായിരുന്ന സുബൈദ ബീഗം ധൻരാജ് ഇവിടെ താമസിച്ചിരുന്നു.
വസതിയായിരുന്നു ഇത്.
ദക്ഷിണ മുംബൈയിലെ കൊളാബയിൽ ഗേറ്റ്‌വേ ഓഫ് ഇന്ത്യയുടെ സമീപമാണ് ഇതിന്റെ സ്ഥാനം ചരിത്രം
ഹൈദരാബാദിലെ രാജാ ധൻരാജ്ഗിറിനു വേണ്ടി 1930-കളിലാണ് ഈ കെട്ടിടം പണിതത്.
ഒരുകാലത്ത് ബോംബേയിലെ ഏറ്റവും വലുതും ചിലവേറിയതുമായ കെട്ടിടമായിരുന്നു ഇത്.
രണ്ടാം ലോകമഹായുദ്ധകാലത്ത് പ്രതിരോധമന്ത്രാലയം ഈ കെട്ടിടം ഏറ്റെടുത്തിരുന്നുവെങ്കിലും പിന്നീട് രാജകുടുംബത്തിന് തിരിക നൽകി.
ഇന്ന് പാർപ്പിടത്തിനും വാണിജ്യസ്ഥാപനങ്ങൾക്കുമായി ഈ കെട്ടിടം വാടകയ്ക്ക് നൽകിയിരിക്കുന്നു .
ഒരു പിസ്സാ ഷോപ്പ്, ബെന്റ്ലി കാർ ഷോറൂം തുടങ്ങിയവ ഇവിടെ പ്രവർത്തിക്കുന്നു .
ആർട്ട് ഡെക്കോ നിർമ്മാണ ശൈലിയിൽ പണിത കെട്ടിടമാണിത് .
20-ആം നൂറ്റാണ്ടിൻറെ തുടക്കത്തിൽ പാരീസിലും മറ്റും പ്രചാരം നേടിയ ഒരു കെട്ടിട നിർമ്മാണ ശൈലിയാണിത്.
ധൻകുടാ ജില്ല ഇംഗ്ലീഷ് വിലാസം https://ml.wikipedia.org/wiki/Dhankuta_district
കിഴക്കൻ നേപ്പാളിലെ പ്രവിശ്യാ നമ്പർ ഒന്നിലെ 14 ജില്ലകളിൽ ഒന്നാണ് ധൻകുടാ ജില്ല - Dhankuta District ( Nepali : धनकुटा जिल्ला ) ( Listen ⓘ .
891 ചതുരശ്ര കിലോ മീറ്റർ പ്രദേശത്തായാണ് ഈ ജില്ല പരന്നു കിടക്കുന്നത്.
2011ലെ ജനസംഖ്യാ കണക്കെടുപ്പ് പ്രകാരം 163,412 ആണ് ഈ ജില്ലയിലെ ആകെ ജനസംഖ്യ.
ധൻകുടയാണ് ജില്ലയുടെ ഭരണ സിരാ കേന്ദ്രം.
നേപ്പാളിന്റെ കിഴക്കൻ മേഖലയിലെ പ്രധാനപ്പെട്ട ഭരണ മേഖലയും ധൻകുടയാണ്.
വിനോദ സഞ്ചാര കേന്ദ്രങ്ങൾ പഖിർബാസ് വേഡെറ്റർ നമസ്‌തെ വെള്ളച്ചാട്ടം കളിസ്ഥലം ബസന്തതർ ധൻകുട, മഴക്കാലത്ത്‌ നമസ്‌തെ വെള്ളച്ചാട്ടം വേഡെറ്റർ മധുഗംഗ അവലംബം
ധർണ ഇംഗ്ലീഷ് വിലാസം https://ml.wikipedia.org/wiki/Dharna
അഹിംസാമാർഗ്ഗത്തിലുള്ള ഒരു സമരമുറയാണ് ധർണ ( ഹിന്ദി : धरना).
ഒരാൾ ഒറ്റയ്ക്കോ കൂട്ടായോ ഭരണാധികാരികൾക്കു മുന്നിൽ നീതിക്കായി സ്വീകരിക്കുന്ന സമര രീതിയാണ് ഇത്.
ഇന്തൻ സ്വാതന്ത്ര്യസമരകാലത്ത് ബ്രിട്ടിഷ് ഭരണത്തിനെതിരെ ഗാന്ധിജി വിഭാവന ചെയ്ത ധർണ പിന്നീട് ലോകത്തിനുതന്നെ മാതൃകയായി.
രാഷ്ട്രീയമോ സാമൂഹികമോ സാമ്പത്തികമോ ആയ ആവശ്യങ്ങൾക്കായി അഹിംസാമാർഗ്ഗത്തിലൂടെ നടത്തപ്പെടുന്ന ധർണയ്ക്ക് വളരെ പെട്ടെന്ന് ജനങ്ങളുടെ സഹതാപവും പിന്തുണയും നേടുവാൻ സാധിക്കാറുണ്ട്.
ഭരണസ്ഥാനങ്ങൾക്കു മുന്നിൽ നിന്നുകൊണ്ടോ ഇരുന്നുകൊണ്ടോ ധർണയിലൂടെ പ്രതിഷേധിക്കുകയും ആവശ്യങ്ങൾ ഉന്നയിക്കുകയും ചെയ്യാം.
ഭരണാധികാരിയുടെയോ ഭരണകൂടത്തിന്റെയോ സ്ഥാപനത്തിന്റെയോ തെറ്റായ നിലപാടുകൾക്കെതിരെ സൂചനാ പ്രതിഷേധസമരം, പ്രശ്നപരിഹാരം നേടുന്നതുവരെയുള്ള അനിശ്ചിതകാല കുത്തിയിരുപ്പുസമരം എന്നിങ്ങനെ ധർണയ്ക്ക് വിവിധ രൂപങ്ങളുണ്ടാകാം.
ധർണയെ കരുതലോടെ സമീപിക്കാത്തതുമൂലം കാര്യങ്ങൾ അക്രമത്തിലേക്കു നീങ്ങുകയും പ്രശ്നം കൂടുതൽ ദുഷ്കരമാവുകയും ചെയ്യുക പതിവാണ്.
അതിനാൽ ജനാധിപത്യ ഭരണകൂടങ്ങൾ പൊതുവേ ധർണയെ കരുതലോടെയാണ് സമീപിക്കാറുള്ളത്.
സമാധാനമാർഗ്ഗത്തിലൂടെ മുന്നേറുന്ന ധർണകൾ പൊതുജനസമ്മതി ആർജിച്ച് ഭരണകൂടത്തെ സമ്മർദത്തിലാക്കി ലക്ഷ്യം കൈവരിക്കാറുണ്ട്.
ഇന്ത്യയുടെ സ്വാതന്ത്ര്യസമരചരിത്രത്തിൽ ധർണകൾക്ക് നിർണായക സ്ഥാനമുണ്ട്.
ഈ സമര രീതി പൗരാവകാശ മുന്നേറ്റകാലത്ത് മാർട്ടിൻ ലൂഥർ കിങ്ങിന്റെ നേതൃത്വത്തിൽ വൻ ചലനങ്ങൾ സൃഷ്ടിച്ചു.
വർണവിവേചനത്തിന് അന്ത്യം കുറിക്കാൻ അമേരിക്കയിൽ ദ് ഫെലോഷിപ്പ് ഒഫ് റീകൺസീലിയേഷനും (FOR), കോൺഗ്രസ് ഒഫ് റേഷ്യൽ ഇക്ക്വാളിറ്റിയും (CORE) ചേർന്ന് 1940-കളിൽ നടത്തിയ നിയമലംഘന മുന്നേറ്റങ്ങൾ ധർണയുടെ സ്വഭാവം സ്വീകരിച്ചിരുന്നു.
1950-കളിൽ ടെക്സാസിലും 1960-കളിൽ ജർമനിയിലും അരങ്ങേറിയ വിദ്യാർഥിസമരങ്ങൾ ധർണയുടെ രൂപത്തിലാണ് ലോകശ്രദ്ധ പിടിച്ചുപറ്റിയത്.
ലോകത്തിന്റെ വിവിധ ഭാഗങ്ങളിൽ, വിശേഷിച്ച് ഇന്ത്യയിൽ, ഇന്നും തുടർന്നുപോരുന്ന പ്രധാന സമരമുറകളിലൊന്നാണ് ധർണ.
പുറംകണ്ണികൾ http://www.thefreedictionary.com/dharna http://www.yourdictionary.com/dharna കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ധർണ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ധർഥീപുത്ര ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇഖ്ബാൽ ദൂരണ സംവിധാനം ചെയ്ത 1993-ലെ ഹിന്ദി ചിത്രമാണ് ധർഥീപുത്ര.
മമ്മൂട്ടിയുടെ ആദ്യ ഹിന്ദി ചിത്രമാണിത്.
ഋഷി കപൂർ , സുരേഷ് ഒബ്രോയ് , ജയപ്രദ എന്നിവർ മറ്റു കഥാപാത്രങ്ങളെ അവതരിപ്പിക്കുന്നു.
ധൻബാദ് ജില്ല
ധൻബാദ് (സംഥാലി: ᱫᱷᱟᱱᱵᱟᱫᱽ ᱦᱚᱱᱚᱛ) ഇന്ത്യൻ സംസ്ഥാനമായ ജാാർ ഖണ്ഡിലെ ഒരു ജില്ലയാണ് ധൻബാദ് .
ജില്ലയുടെ ആസ്ഥാനം ധൻബാദാണ് .
ജില്ലയുടെ ഭൂമിശാസ്ത്രപരമായ സ്ഥാനം അക്ഷാംശം 23 ° 37 '3 "മുതൽ 24 ° 4' വടക്കും രേഖാംശം 86 ° 6 '30" മുതൽ 86 ° 50 'വരെയുമാണ്.
ഇവിടെ ശരാശരി വാർഷിക മഴ 1309 മില്ലിമീറ്ററാണ്.
ടീന ജാക്സ ഇംഗ്ലീഷ് വിലാസം https://ml.wikipedia.org/wiki/Tina_Jaxa
ഒരു ദക്ഷിണാഫ്രിക്കൻ അഭിനേത്രിയാണ് ആൽബെർട്ടിന ജാക്സ (ജനനം ഒക്ടോബർ 27, 1970).
ജനറേഷൻസ് (1993), ഇസിഡിംഗോ (1998-2000) എന്നീ ടെലിവിഷൻ സോപ്പ് ഓപ്പറകളിലെ വേഷങ്ങളിലൂടെയാണ് ജാക്സ തന്റെ കരിയർ ആരംഭിച്ചത്.
തന്റെ കരിയറിൽ, ഓഡ്ബോൾ ഹാൾ (1990), ദി ബേർഡ് കാൻഡ് ഫ്ലൈ.
(2007), ഐ നൗ പ്രൗൺസ് യു ബ്ലാക്ക് ആൻഡ് വൈറ്റ്.
(2010), ഓഫ് ഗുഡ് റിപ്പോർട്ട്.
(2013), ബിയോൺട് റിട്ടേൺ ആന്റ് വെഡ്ഢിംഗ് (2016) പോലുള്ള സിനിമകളിൽ ജാക്സ പ്രത്യക്ഷപ്പെട്ടു.
2013 ലെ റൊമാന്റിക് ത്രില്ലർ ചിത്രമായ ഓഫ് ഗുഡ് റിപ്പോർട്ടിൽ ഒരു ഫീച്ചർ ഫിലിമിൽ മികച്ച സഹനടിക്കുള്ള മികച്ച ചിത്രത്തിനുള്ള ആഫ്രിക്ക മൂവി അക്കാദമി അവാർഡ് അവർ നേടി.
മാഡം ആൻഡ് ഈവ് (2002- 2005) എന്ന eTV സിറ്റ്‌കോമിൽ ജക്സ പ്രധാന വേഷങ്ങൾ ചെയ്തു.
2014 ജനുവരിയിൽ ജക്സ തന്റെ അഭിനയ ജീവിതത്തിൽ നിന്ന് ഒരു ഇടവേള പ്രഖ്യാപിച്ചു.
കേപ് ടൗൺ നഗരത്തിൽ താമസിച്ചിരുന്ന ഇടവേളയിൽ അവരുടെ ഇടവേള ഒമ്പത് മാസം നീണ്ടുനിന്നു.
നീണ്ട ഇടവേളയ്ക്ക് ശേഷം അവർ കരിയറിലെ തിരിച്ചുവരവ് നടത്തി.
തിരിച്ചുവരവിന് ശേഷം അവർ പ്രധാന ടെലിവിഷൻ ഷോകളായ ഷ്രെഡ്സ് ആൻഡ് ഡ്രീംസ്, ഇസികിസി, 90 പ്ലെയിൻ സ്ട്രീറ്റ്, ആഷസ് ടു ആഷസ്, e.tv സോപ്പ് ഓപ്പറ റിഥം സിറ്റിയിൽ ആൻഡിസ്വയായും മസാൻസി മാജിക് നാടക പരമ്പരയായ എൻകുലുലെക്കോ എന്നിവയിൽ അഭിനയിച്ചിട്ടുണ്ട്.
തന്റെ കരിയറിൽ, ഓഡ്ബോൾ ഹാൾ (1990), ദി ബേർഡ് കാൻഡ് ഫ്ലൈ (2007), ഐ നൗ പ്രൗൺസ് യു ബ്ലാക്ക് ആൻഡ് വൈറ്റ്.
കേപ് ടൗൺ നഗരത്തിൽ താമസിച്ചിരുന്ന ഇടവേളയിൽ, അവരുടെ ഇടവേള ഒമ്പത് മാസം നീണ്ടുനിന്നു.
തിരിച്ചുവരവിന് ശേഷം അവർ ഷ്രെഡ്സ് ആൻഡ് ഡ്രീംസ്, ഇസികിസി, 90 പ്ലെയിൻ സ്ട്രീറ്റ്, ആഷസ് ടു ആഷസ്, മസാൻസി മാജിക് നാടക പരമ്പരയായ എൻകുലുലെക്കോ തുടങ്ങിയ പ്രധാന ടെലിവിഷൻ ഷോകളിൽ പ്രത്യക്ഷപ്പെട്ടു.
1993-2004
ഒരു അഭിനേത്രിയാകാൻ ജാക്സ ഗൗട്ടെങ്ങിലേക്ക് മാറി.
1993 ൽ ജക്സ തന്റെ അഭിനയ ജീവിതം ആരംഭിച്ചു.
SABC 1 ഹിറ്റ് നാടകമായ ജനറേഷൻസിന്റെ ആദ്യ എപ്പിസോഡിൽ അഭിനയിച്ചപ്പോൾ, അവർ പ്രിസില്ല മത്തേമ്പുവിനെ അവതരിപ്പിച്ചു.
ജനറേഷനിലെ നിരവധി സീസണുകൾക്ക് ശേഷം അവർ സീരീസ് ഉപേക്ഷിച്ച് SABC 3 സോപ്പി ഇസിഡിംഗോയിൽ ചേർന്നു.
1996 ൽ, ജാക്സ ടാർസൻ: ദി എപിക് അഡ്വഞ്ചേഴ്‌സിൽ അതിഥി വേഷത്തിൽ അഭിനയിച്ചു.
മൂന്ന് വർഷത്തോളം സോപ്പ് ഇസിഡിങ്കോയ്‌ക്കൊപ്പം ഉണ്ടായിരുന്ന ശേഷം അവർ ഷോയിൽ നിന്ന് വിട്ടുനിന്നു.
2000-ൽ eTV ടെലിവിഷൻ സിറ്റ്‌കോം മാഡം ഈവ് എന്നതിൽ ഗാർഹിക മെയിന്റനൻസ് അസിസ്റ്റന്റ് ഈവ് സിസുലു ആയി ജക്സ ഒരു പ്രധാന വേഷം നേടി.
അവരുടെ അഭിനയത്തിന് നല്ല അവലോകനങ്ങൾ ലഭിച്ചു.
2004-ൽ, അവർ ഇസിഡിങ്കോയിലേക്ക് മടങ്ങി.
പിന്നീട് ഖുലുലേക, 7ഡി ലാൻ, ചാർലി ജേഡ്, ദി ഫൈനൽ വെർഡിക്റ്റ്, മൊണ്ടാന, സ്റ്റോക്ക്വെൽ, ഷ്രെഡ്സ് ആൻഡ് ഡ്രീംസ്, രണ്ടാം സീസൺ എന്നിവയുൾപ്പെടെ നിരവധി ടെലിവിഷൻ നാടകങ്ങളിലും ഹാസ്യചിത്രങ്ങളിലും അഭിനയിച്ചു.
ഓഡ്‌ബോൾ ഹാൾ (1990), ദി ബേർഡ് കാന്റ് ഫ്‌ലൈ (2007), ഓഫ് ഗുഡ് റിപ്പോർട്ട് (2013), എന്നിവയുൾപ്പെടെ നിരവധി ചിത്രങ്ങളിൽ ജാക്‌സ സഹകഥാപാത്രങ്ങളെ അവതരിപ്പിച്ചിട്ടുണ്ട്.
സ്‌ക്യൂ സിർക്കൽ ഉൾപ്പെടെ മൂന്ന് തിയറ്റർ പ്രൊഡക്ഷനുകളിലും അവർ പ്രത്യക്ഷപ്പെട്ടിട്ടുണ്ട് (സംവിധാനം ചെയ്തത് മാർട്ടിനസ് ബാസൺ); റൈഗ്രോണ്ട്, (സംവിധാനം ചെയ്തത് ചാൾസ് ഫൗറി); സോവെറ്റോ, (സംവിധാനം: ഫില്ലിസ് ക്ലോറ്റ്സ്).
2014-ഇന്ന്
2015 മുതൽ 2016 വരെ, നിരൂപക പ്രശംസ നേടിയ e.tv ഒറിജിനൽ ടെലിനോവേല സീരീസിലെ ഗോൾഡ് ഡിഗേഴ്‌സിൽ മെയ് ഗുമേഡായും മക്സോലിസി മജോസി, ക്ലെമന്റൈൻ മോസിമാനെ, മെൻസി എൻഗുബേൻ, കെനെയിൽവെ മാറ്റിഡ്സെ, എംഫോ സിബെക്കോ എന്നിവർക്കൊപ്പം ജാക്സ അഭിനയിച്ചു.
അവർക്ക് ഒരു ദക്ഷിണാഫ്രിക്കൻ ഫിലിം ആൻഡ് ടെലിവിഷൻ അവാർഡ് (SAFTA) ലഭിച്ചു.
ആ വേഷത്തിൽ അവർ മികച്ച നടിയായി.
2016ൽ രണ്ട് നാടക പരമ്പരകളിലും ജാക്സ അഭിനയിച്ചിരുന്നു.
ആദ്യ സീരീസ് ഇസികിസി ആയിരുന്നു.
ഒരു മ്സാൻസി മാജിക് ഷോസ നാടകം, ഇസികിസിയിലെ അഭിനയത്തിന് ഒരു ടിവി നാടകത്തിലെ മികച്ച സഹനടിക്കുള്ള ദക്ഷിണാഫ്രിക്കൻ ഫിലിം ആൻഡ് ടെലിവിഷൻ അവാർഡ് (സാഫ്ത) നോമിനേഷൻ ജാക്സയ്ക്ക് ലഭിച്ചു.
കൂടാതെ eTV-യുടെ ടെലിനോവെല ആഷസ് ടു ആഷസിൽ ഒരു സഹകഥാപാത്രം അവതരിപ്പിച്ചു.
2017 ജൂണിൽ, e.tv സോപ്പി റിഥം സിറ്റിയിൽ, ഡേവിഡ് ജെനാരോയ്‌ക്കൊപ്പം ഉൾപ്പെട്ട ഒരു ചെറിയ സമയ കുറ്റവാളി ആൻഡീശ്വയുടെ വേഷത്തിൽ അവർ അഭിനയിച്ചു.
2019 ൽ, SABC 1 ജനപ്രിയ കോമഡി-നാടകമായ മകോടിയിൽ ജാക്സ നോമയായി പ്രത്യക്ഷപ്പെട്ടു.
2000-ൽ ജാക്സ എഞ്ചിനീയർ പ്രോസ്പർ മക്വൈവയെ വിവാഹം കഴിച്ചത് ക്രൂഗെർസ്‌ഡോർപ്പിനടുത്തുള്ള ഉസാംബര വെഡ്ഡിംഗ് വില്ലേജിൽ നടന്ന ഒരു ആഡംബര ചടങ്ങിലാണ് ഇതിന് 300,000 റിയാൽ ചിലവായി.
പിന്നീട് 15 വർഷത്തെ ദാമ്പത്യത്തിന് ശേഷം ഇരുവരും വേർപിരിഞ്ഞു.
ദമ്പതികൾക്ക് ഒരുമിച്ച് രണ്ട് കുട്ടികളുണ്ടായിരുന്നു: മൂത്ത മകൻ ലീറോയ് മക്വൈവ, മകൻ ഫാറായി.
2015-ൽ, അവരുടെ മുൻ ഭർത്താവ് പ്രോസ്പർ മക്വൈവയുടെ മരണത്തിന് ഏതാനും ആഴ്ചകൾക്കുശേഷം, നിയമാനുസൃതമായ ഭാര്യ ആരാണെന്നതിനെച്ചൊല്ലി ടിന ഡ്ലാങ്വാനയുമായി (എംക്വൈവ രണ്ടാം ഭാര്യ) ജാക്സ ഒരു തർക്കത്തിൽ ഏർപ്പെട്ടു.
സൺഡേ സൺ പറയുന്നതനുസരിച്ച്, മക്വായ്വ അമ്മയും അവരുടെ കുടുംബവും ടീന മക്വൈവയെ (പ്രോസ്പറിന്റെ പരമ്പരാഗത ഭാര്യ) ഏക യഥാർത്ഥ മരുമകളായി അംഗീകരിക്കുന്നുവെന്ന് വെളിപ്പെടുത്തി.
2015 ഫെബ്രുവരിയിൽ, ഡെയ്‌ലി സണിൽ, ജാക്സയെ അവരുടെ അന്നത്തെ 19 വയസ്സുള്ള മകൻ ആക്രമിച്ചതായി റിപ്പോർട്ട് ചെയ്യപ്പെട്ടിരുന്നു.
പ്രസിദ്ധീകരണമനുസരിച്ച്, തന്നെ ശാരീരികമായി ആക്രമിക്കാൻ ശ്രമിച്ച മകനെതിരെ നടി രണ്ട് ആക്രമണ കേസുകൾ ആരംഭിച്ചു.
അവർ അവന് പണം നൽകാൻ വിസമ്മതിച്ചു.
ടീയാൻ ഇംഗ്ലീഷ് വിലാസം https://ml.wikipedia.org/wiki/Teeyan
പഞ്ചാബിലും ഹരിയാനയിലും ആഘോഷിക്കപ്പെടുന്ന ടീജ് ഉത്സവത്തെ പഞ്ചാബിൽ അറിയപ്പെടുന്ന പേരാണ് ടീയാൻ ( പഞ്ചാബി : ਤੀਆਂ ).
ഹരിയാനയിൽ ഈ ഉത്സവം ഹരിയാലി ടീജ് എന്നാണ് അറിയപ്പെടുന്നത്.
പഞ്ചാബിജനത മഴക്കാലത്തെ വരവേൽക്കുന്നതിനായാണ് ഈ ഉത്സവം കൊണ്ടാടുന്നത്.